wickkiey/tamil-wikipedia-markdown huggingface dataset:
# சூரல்


**சூரல்** என்பது முள் இருக்கும் காட்டுப் புதர்ச்செடி. சங்ககால மகளிர் குவித்து விளையாடியதாகக் கூறும் 99 மலர்களில் இதுவும் ஒன்று.  

நாட்டுப்புறங்களில் வாழும் மக்கள் சூரல் முள்ளை வெட்டிக் கவைக்கோலில் மாட்டித் துக்கிக் கொண்டுவந்து வேலியாகப் போட்டுக்கொள்வர்.  
;பழங்கால நூல்களில் சூரல்  
- கடுவன் என்னும் ஆண்குரங்கு ஒன்று சூரல் கோல் ஒன்றைக் கையில் வைத்துக்கொண்டு பாறையில் மாரிக்காலத்தில் கொட்டிக்கிடந்த மலர்மொட்டுகளைப் புடைத்து விளையாடியதாம்.
- ஆற்றுவழிப் பாதையில் சூரல் வேலிபோல் அமைந்திருக்கும்
- காடுகளைக் கடந்துசெல்ல வழி விடாமல் ஈங்கை முள்ளும், சூரல் முள்ளும் பின்னிப் பிணைந்து கிடக்கும்.
- பாலைநிலச் சூரலில் இருந்துகொண்டு அணில் பிளிற்றும். ஊர்ச்சேவல் இதல் என்னும் காட்டுக்கோழியோடு கூடி விளையாடும்.
# சரசுவதி இராகம்

**சரசுவதி** இராகம் கருநாடக இசையில் பயன்படும் இராகங்களில் ஒன்றாகும். இது 64 ஆவது மேளகர்த்தா இராகமாகிய, "ருத்ர" என்றழைக்கப்படும் 11 ஆவது சக்கரத்தின் 4 ஆவது மேளமாகிய வாசஸ்பதி இராகத்தின் ஜன்னிய இராகம் ஆகும்.  

## இலக்கணம்

| அவரோகணம்: | ஸ் நி<sub>2</sub> த<sub>2</sub> ப ம<sub>2</sub> ரி<sub>2</sub> ஸ | } |
| --- | --- | --- |

இந்த இராகத்தில் ஷட்ஜம், சதுஸ்ருதி ரிஷபம் (ரி<sub>2</sub>), பிரதி மத்திமம் (ம<sub>2</sub>), பஞ்சமம், சதுஸ்ருதி தைவதம் (த<sub>2</sub>), கைசிகி நிஷாதம் (நி<sub>2</sub>) ஆகிய சுரங்கள் வருகின்றன.
# சாரமதி

**சாரமதி** இராகம் கருநாடக இசையில் பயன்படும் இராகங்களில் ஒன்றாகும். 20 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 2ஆவது மேளமாகிய நடபைரவியின் ஜன்னிய இராகம் ஆகும்.  

## இலக்கணம்

| அவரோகணம்: | ச் நி<sub>2</sub> த<sub>1</sub> ம<sub>1</sub> க<sub>2</sub> ச | } |
| --- | --- | --- |

- இந்த இராகத்தில் ஷட்ஜம், சதுஸ்ருதி ரிஷபம் (ரி<sub>2</sub>), சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), பஞ்சமம், சுத்த தைவதம் (த<sub>1</sub>), கைசிகி நிஷாதம் (நி<sub>2</sub>) ஆகிய சுரங்கள் வருகின்றன.
- இது ஒரு சம்பூர்ண-ஔடவ இராகமாகும்
- இது உபாங்க இராகம் ஆகும்.

## உருப்படிகள்
1. கீர்த்தனை: *மோக்சமு கலதா*: தியாகராஜ சுவாமிகள்
# சந்தானமஞ்சரி

**சந்தானமஞ்சரி** இராகம் கருநாடக இசையில் பயன்படும் இராகங்களில் ஒன்றாகும். இது 67வது மேளகர்த்தா இராகமாகிய, "ஆதித்ய" என்றழைக்கப்படும் 12வது சக்கரத்தின் முதலாவது மேளமாகிய சுசரித்ராவின் ஜன்னிய இராகம் ஆகும்.  

## இலக்கணம்

| அவரோகணம்: | ஸ் நி<sub>1</sub> த<sub>1</sub> ப ம<sub>2</sub> ரி<sub>3</sub> ஸ | } |
| --- | --- | --- |

- இந்த இராகத்தில் ஷட்ஜம், ஷட்சுருதி ரிஷபம் (ரி<sub>3</sub>), அந்தர காந்தாரம்(க<sub>3</sub>), பிரதி மத்திமம்(ம<sub>2</sub>), பஞ்சமம், சுத்த தைவதம்(த<sub>1</sub>), சுத்த நிஷாதம் (நி<sub>1</sub>) ஆகிய சுரங்கள் வருகின்றன.
- இது ஒரு ஷாடவ-ஷாடவ இராகமாகும்
- இது உபாங்க இராகம் ஆகும்.
# மோவா



**மோவா** *(Moa)* நியூசிலாந்தில் மட்டுமே வாழ்ந்த பறக்கவியலாத பெரிய பறவை. ஐந்நூறு ஆண்டுகளுக்கு முன்னர் இந்த இனம் முற்றிலும் அழிந்து விட்டது. தீவுக்கு வந்த மனிதர்கள் பறக்க இயலாத இப் பறவையை எளிதில் வேட்டையாடி உணவாக்கியதே இப்பறவையின் அழிவுக்கு முக்கிய காரணம்.  

மோவா பறவைப் பேரினத்தில் 11 சிற்றினங்கள் இருந்தன. அவற்றுள் மிகப் பெரியதான டைடார்னிஸ் 230 கிலோ எடையும் 12 அடி உயரமும் கொண்டிருந்தது.  

## குறிப்பு
# கோயம்புத்தூர் பொறியியல் மற்றும் தொழில்நுட்பக் கல்லூரி



**கோயம்புத்தூர் பொறியியல் மற்றும் தொழில்நுட்பக்கல்லூரி** (*Coimbatore Institute of Engineering and Technology*) தமிழ்நாட்டின் கோவை நகரத்தில் உள்ள ஒரு பொறியியல் கல்லூரியாகும். இது 2001 ஆம் ஆண்டு கோவை கலைமகள் கல்வி அறக்கட்டளையால் தொடங்கப்பட்டது. கோவை நகரிலிருந்து 25 கி.மீ. தொலைவில் உள்ள நரசிப்புரத்தில் இயற்கை எழில்மிக்கச் சூழலில் அமைந்துள்ளது.
# செங்கொடுவேரி



செங்கொடுவேரி (*Plumbago indica*) என்னும் சொல் செந்நிறக் கிளைகளையும், செங்குத்துக் கிளைகளையும் குறிக்கும்.  

;சங்ககால விளையாட்டு  
:சங்ககால மகளிர் குவித்து விளையாடியதாகச் சொல்லப்படும் 99 மலர்களில் செங்கோடு என்பதும் ஒன்று.  
;செங்கோட்டு மலரின் பயன்பாடு  
:யாழைச் சித்திர வேலைப்பாடு அமைந்த துணிப்பையில் வைத்திருந்தனர். அத்துடன் அதற்குச் செங்கோடு என்னும் மலரையும் சாத்தியிருந்தனர்.  
;செங்கோட்டு மலர்  
:நொச்சி செங்குத்து வலார்களைக் கொண்டு செங்கோடாக வளரும். இதன் பூவே செங்கோட்டு மலர். இக்காலத்தில் கொசுக்கள் அண்டாமல் இருக்க நொச்சி இலைகளை அருகில் போட்டுக்கொண்டு உறங்குவர். அக்காலத்தில் யாழ்ப்பையை அந்துப் பூச்சிகள் அண்டாமல் இருக்க இந்தச் செங்கோட்டு மலர்கள் சிலவற்றையும் பயன்படுத்தியிருக்கிறார்கள்.  
;குறிப்பு  
: செங்கோடு வேரி  
:இந்த இரண்டு மலர்களைச் 'செங்கோடுவேரி' என ஒரே மலராக எடுத்துக்கொள்கின்றனர். அவை ஒருசொல்லாக வரின் 'செங்கோட்டுவேரி' என வருவது தமிழ்நெறி என்பதைச் சான்று காட்டப்பட்டுள்ள சிலப்பதிகார மேற்கோளால் உணர்ந்துகொள்ள வேண்டும்.  

## மேலும் பார்க்க
:சங்ககால மலர்கள்  

## அடிக்குறிப்பு
# செருவிளை



**செருவிளை** (*Clitoria ternatea var. albiflora Voigt*) என்பது கருவிளைத் தாவரத்தின் துணை இணமாகும். கருவிளை நீல நிறச் சங்குப்பூக்களை உற்பத்தி செய்யும். இது சங்ககாலம் தொட்டுத் தமிழகத்தில் காணப்படும் மலர்களில் ஒன்று. மகளிர் 99 வகையான மலர்களைத் தொகுத்து விளையாடிய செய்தியைக் குறிப்பிடும் குறிஞ்சிப்பாட்டு என்னும் சங்கநூல் இந்த மலரையும் தொகுத்து விளையாடியதாகக் குறிப்பிடுகிறது.  

## இவற்றையும் காண்க
:சங்ககால மலர்கள்  

## மேற்கோள் குறிப்பு
# விக்கிப்பீடியா:உங்களுக்குத் தெரியுமா/மே 30, 2012


- உலகின் மிகச் சிறிய ஓந்தி **மடகாசுக்கர் அரியோந்தி**(படம்) என்பதுதான். இதன் நீளம் 29 மில்லிமீட்டர் மட்டுமே.
- **பச்சை அறிக்கை** என்பது சட்டம் இயற்றும் முன் விவாதிப்பதற்காகவும், **வெள்ளை அறிக்கை** என்பது விவாதிக்கப்பட்ட முடிவான கொள்கை சட்டம் ஆவதற்கு முன்னும் வரும் அறிக்கைகளாகும்.
- **பண்பலை** என்பது வானொலி தொழில்நுட்பத்தில், சைகைகளை ஊர்தி அலையின் அதிர்வெண்ணில் மாற்றங்களாக ஏற்றி அலைபரப்பப்படும் மின்காந்த அலைகள் ஆகும்.
- பொருளாதார அல்லது சமூகக் கொள்கைகளில் அரசின் கட்டுப்பாடுகளைத் தளர்த்தல் தாராளமயமாக்கல் எனப்படும்.
- **வடிவமைப்பாளர் குழந்தை** என்பது நவீன தொழில்நுட்பங்களைப் பயன்படுத்தி மரபணு அமைவு செயற்கையாக மாற்றப்பட்டு பிறக்கும் குழந்தை ஆகும்.
# மின்னளவைமானி

**மின்னளவைமானி** (Voltameter) அல்லது **கூலம்பளவி** அல்லது வோல்டாமானி என்பது ஓர் அறிவியல் அளவி ஆகும். இது மின்சாரத்தின் அளவை,அதாவது (மின்னூட்டத்தை) அளக்கப் பயன்படுகிறது. மின்சார அளவின் SI அலகு கூலம்பு ஆகும்.  

வோல்டாமானியை வோல்ட்டளவியுடன் அதாவது மின்னழுத்த அளவியுடன் குழப்பிக் கொள்ள கூடாது. வோல்ட்டளவி மின்னிலையை அல்லது மின்னழுத்தத்தை அளக்கிறது. மின்னிலைக்கான SI அலகு வோல்ட் ஆகும்.  

## வோல்டாமானி வகைகள்

வோல்டாமானி என்பது ஒரு மின்னாற்பகுப்புக் கலம் ஆகும்.குறிப்பிட்ட நேரத்தில் எதிர்முனையில் படியும்/விடுபடும் தனிமத்தின் எடையைக் கண்டறிந்து அளவீடு எடுக்கப்படும்.  

வெள்ளி மின்னளவைமானி, செம்பு மின்னளவைமானி, பாதரச மின்னளவைமானி எனப் பலவகை மின்னளவைமானிகள் உள்ளன.  

### வெள்ளி வோல்டாமானி

இது மிகவும் துல்லியமான வகையாகும். இதில் வெள்ளி நைட்ரேட்டுக் கரைசலில் இரண்டு வெள்ளித் தட்டுகள் வைக்கப்பட்டிருக்கும். இதில் மின்னோட்டம் பாயும்போது நேர்முனையில் உள்ள வெள்ளி கரைந்து எதிர்முனையில் சென்று படியும். செய்முறையின் தொடக்கத்தில் எதிர்முனையின் பொருண்மை கண்டறியப்படும். பிறகு குறிப்பிட்ட நேரம் மின்னோட்டத்தைப் பாயவிட்டு மறுபடியும் எதிர்முனையின் பொருண்மை கண்டறியப்படும்.  

### செம்பு வோல்டாமானி

நெர்முனையும் எதிர்முனையும் செம்பாலான தட்டுகள் அமைவதைத் த்விர மற்றபடி இது வெள்ளி வோல்டாமானியை ஒத்த்தே. இதில் கந்தக அமிலமூட்டிய செம்புச் சல்பேட்டுக் கரைசல் பயன்படும். இது வெள்ளி வோல்டாமானியை விட விலை மலிவானது. அதேபோல, இதன் துல்லியமும் குறைவானதே.  

### கந்தக அமில வோல்டாமானி

இது நேர்முனையும் எதிர்முனையும் பிளாட்டினம் தட்டுகளும் கரைசல் நீர்த்த கந்தக அமிலமும் கொண்டது. இதில் எதிர்முனையில் நீரகம் விடுபடுகிறது. இந்த நீரகம் அளவீடு செய்த குழலில் திரட்டப்படுகிறது. பிறகு அதன் பருமன் கண்டறியப்படுகிறது.இப்பருமனின் மதிப்பு செந்தர அழுத்த்த்துக்கும் வெப்பநிலைக்கும் மாற்றப்படுகிறது. பருமனில் இருந்து அதன் பொருண்மை கணக்கிடப்படுகிறது. இது ஃஓப்மன் வோல்டாமானி எனவும் அழைக்கப்படுகிறது.  

### இதள் (பாதரச) வோல்டாமானி

காண்க, இதள் கூலம்பளவி  

## பெயரின் வரலாறு

பாரடே இந்த ஆய்கருவியை *வோல்ட்டா மின்னளவி* என அழைத்தார். இதைப் பின்னர் டேனியல் *வோல்டாமானி* என அழைத்தார்.
# உருசியப் புரட்சி, 1905


**1905 ஆம் ஆண்டு ரஷ்யப் புரட்சி** (Revolution of 1905) அல்லது **முதல் ரஷ்யப் புரட்சி** என்பது 1905 ஆம் ஆண்டில் உருசிய மன்னன் இரண்டாம் நிக்கலாஸ் தலைமையிலான முடியாட்சி அரசான ரஷ்யப் பேரரசுக்கு எதிராக உருசியா முழுவதும் ஏற்பட்ட தொடர் அரசியல் எழுச்சி மற்றும் மக்கள் கிளர்ச்சிகளைக் குறிக்கும். ரத்த ஞாயிறு என வர்ணிக்கப்படும் படுகொலைச் சம்பவத்தை அடுத்து அமைதிப் பேரணி பெரும்புரட்சியாக வெடித்தது. இருந்தபோதிலும் ரஷ்ய பேரரசு அரசாங்க நடவடிக்கைகளால் இந்த புரட்சி நசுக்கப்பட்டதுடன் ஜார் மன்னரின் சர்வாதிகாரம் அதிகமாக வழிவகுத்தது. டூமாவின் அதிகாரங்கள் ஒரு வரைமுறைக்குள் கொண்டுவரப்பட்டன. 1832 ஆம் ஆண்டு அடிப்படை விதிகள் பெரும்பகுதி திருத்தம் செய்யப்பட்டு *அரசியல் சாசனம் 1906* என்னும் பெயரில் புதிதாக ஏற்றுக்கொள்ளப்பட்டன.
# திரைப்படநுட்பத் திறவோர் குழு



**திரைப்படநுட்பத் திறவோர் குழு** (முக்கிய முதலெழுத்துகளின் சுருக்கமாக **திபதிகு**) என்று தமிழில் அழைக்கப்படும் *மோசன் பிக்சர்சு எக்ஃசுபெர்ட்டுக் குரூப்பு* (**M**otion **P**icture **E**xperts **G**roup, MPEG) என்னும் அமைப்பானது ஒலி, ஒளி சார்ந்த எண்ணிமத் தரவுளை எவ்வாறு அதிகம் தரம் மாறாமல் சுருக்கலாம் என்று ஆய்ந்து சீர்தரங்கள் வழங்கும் ஒரு திறவோர்கள் குழு ஆகும். இது ஐஎசுஓ எனப்படும் சீர்தரத்துக்கான அனைத்துலக நிறுவனம், ஐஇசி (IEC) என அழைக்கப்படும் அனைத்துலக மின்நுட்ப ஆணைக்குழு ஆகியவை இணைந்து அமைத்த ஒரு திறவோர் குழுவாகும். இந்தத் **திபதிகு** என்னும் அமைப்பானது, 1988 ஆம் ஆண்டு நிப்பான் டெலிகிராஃவு டெலிபோன் (NTT) நிறுவனத்தைச் சேர்ந்த சப்பானியர் இரோசி யசூடா என்பவரும் இலியோனார்டோ சியாரிலியோன் என்னும் இத்தாலியரும் சேர்ந்து எடுத்த முன்னெடுப்புகளின் பயனாக உருவாயிற்று. திபதிகு-வின் முதல் கூட்டம் மே 1988 இல் கனடாவின் தலைநகரான ஆட்டவாவில் நடந்தது. 2005 ஆம் ஆண்டளவில், திபதிகு-வின் கூட்டங்கள் ஒவ்வொன்றிலும் ஏறத்தாழ 350 உறுப்பினர்கள், தொழில்நிறுவனங்களில் இருந்தும் பல்கலைக்கழகங்களில் இருந்தும், ஆய்வகங்களில் இருந்தும் வந்திருந்தவர்கள், பங்குகொள்கின்றனர்..  

## மேற்கோள்களும் அடிக்குறிப்புகளும்

.
# பிராசவில்லி


**பிராசவில்லி** அல்லது **பிராசவில்** , கொங்கோ குடியரசின் தலைநகரமும் மிகப்பெரிய நகரமும் ஆகும். இது கொங்கோ ஆற்றங்கரையில் அமைந்துள்ளது. 2001 மக்கட்தொகைக் கணக்கெடுப்பின் படி நகர மக்கட்தொகை 1,018,541 ஆகும். புறநகர்ப் பகுதியை உள்ளடக்கினால் இது ஏறத்தாழ 1.5 மில்லியன் ஆகும். ஏறத்தாழ 10 மில்லியன் மக்கட்தொகை கொண்ட கொங்கோ மக்களாட்சிக் குடியரசின் தலைநகரான கின்ஷாசா கொங்கோ ஆற்றின் மறுகரையில் உள்ளது. நாட்டின் மூன்றிலொரு பங்கு மக்கள் இந்நகரிலேயே வசிக்கின்றனர். விவசாயம் சாராத தொழிற்துறைகளின் 40% ஆன பணியாளர்கள் இந்நகரிலேயே பணியாற்றுகின்றனர்.
# இரத்த ஞாயிறு (1905)

க்கு ஆர்பாட்டக்காரர்கள் திரண்டுசெல்லுதல்</>]]  
**இரத்த ஞாயிறு** (*Bloody Sunday*) அல்லது **சிவப்பு ஞாயிறு** (*Red Sunday*, ) என்பது ஞாயிற்றுக்கிழமை உருசியாவின் சென் பீட்டர்ஸ்பேர்க் நகரில் இடம்பெற்ற கொடூர படுகொலைகளைக் குறிக்கிறது. கியோர்கி கேப்போன் பாதிரியார் தலைமையில் இடம்பெற்ற ஓர் ஆர்ப்பாட்டத்தின் போது அரசுப் படைத்துறையினர் மேற்கொண்ட துப்பாக்கிச் சூட்டில் ஆயிரக்கணக்கானோர் உயிரிழந்தனர். 30,000 இற்கும் அதிகமான ஆர்ப்பாட்டக்காரர்கள் அன்றைய சார் மன்னர் இரண்டாம் நிக்கலாசுவிடம் விண்ணப்பம் ஒன்றைக் கையளிப்பதற்காக அவர் தங்கியிருந்த குளிர்கால அரண்மனைக்கு சென்ற போதே அவர்கள் மீது தாக்குதல் நடத்தப்பட்டது. அமைதிப் பேரணியின் மீது இராணுவம் நடத்திய கொலைவெறி தாக்குதலில் பலர் கொல்லப்பட்டனர். இறந்தவர்களின் எண்ணிக்கை அரசின் கணக்குப்படி 96 பேர். ஆனால் போராட்டக்காரர்கள் கணக்குப்படி 4000 பேருககும் அதிகமானோர் இறந்ததாக கருதப்படுகிறது.  

இச்சம்பவம் உருசிரப் பேரரசின் ஆட்சியாளருக்கு எதிராக மக்கள் திரண்டெழ வழிவகுத்தது. நாட்டின் தொழிற்துறைப் பகுதிகளில் வேலை நிறுத்தங்களும், போராட்டங்களும் இடம்பெற்றன. இச்சம்பவம் 1905 உருசியப் புரட்சிக்கும் முதற்படியாக அமைந்ததாக வரலாற்றாளர்கள் கருதுகின்றனர். 1905 புரட்சியுடன் சேர்ந்து 1917 புரட்சிக்கும் இந்நிகழ்வு மூக காரணமாக அமைந்தது என வரலாற்றாளர் லயனல் கோச்சன் என்பவர் தனது *உருசியாவில் புரட்சி 1890-1918* என்ற நூலில் கூறியுள்ளார்.
# மண்டையோடு பஞ்சம்



**மண்டையோடு பஞ்சம்** (*Doji bara famine / Skull famine*) 1791-92 காலகட்டத்தில் இந்தியத் துணைக்கண்டத்தைத் தாக்கிய ஒரு பெரும் பஞ்சம். 1789-95 காலகட்டத்தில் நிகழ்ந்த எல் நீனோ பருவநிலை மாற்றத்தால் இப்பஞ்சம் ஏற்பட்டது.  

1789 தொடங்கி தொடர்ச்சியாக நான்கு ஆண்டுகள் தென்மேற்குப் பருவமழை பொய்த்ததால் இப்பஞ்சம் இந்தியத் துணைக்கண்டப் பகுதிகளைக் கடுமையாகப் பாதித்தது. குறிப்பாக இந்திய ஆட்சியாளர்களின் கட்டுப்பாட்டில் இருந்த ஐதராபாத், தெற்கு மராட்டிய இராச்சியம், தக்காணம், குஜராத், மேர்வார் ஆகிய பகுதிகள் கடுமையாக பாதிக்கப்பட்டன. பிரித்தானிய கிழக்கிந்திய நிறுவனத்தின் ஆட்சிக்குட்பட்ட சென்னை மாகாணம் போன்ற பகுதிகளில் பஞ்சத்தின் கடுமை சற்று மிதமாக இருந்தது. அவற்றிலும் வடக்கு சர்க்கார் போன்ற மாவட்டங்களில் மொத்த மக்கள் தொகையில் பாதிக்கும் மேற்பட்டவர்கள் பஞ்சத்தினால் மடிந்தனர். சாலையோரங்களிலும், வயல்களிலும் மாண்டவர்களின் மண்டையோடுகளும் எலும்புகளும் புதைக்க ஆளின்றி வெயிலில் காய்ந்து கொண்டிருந்ததால் இப்பஞ்சத்துக்கு “மண்டையோடு பஞ்சம்” என்ற பெயர் ஏற்பட்டது. பஞ்சம் தாக்கப்பட்ட பல பகுதிகள் பெருமளவில் மக்கள் மாண்டதாலும், எஞ்சியவர்கள் புலம் பெயர்ந்ததாலும், மக்கள் வாழா வெற்றிடங்கள் ஆகின. 1789-92 காலகட்டத்தில் பட்டினியாலும் தொற்று நோய்களாலும் ஒரு கோடியே பத்து லட்சம் பேர் மாண்டிருக்கலாம் என ஒரு கணிப்பு கூறுகிறது.  

## மேலும் பார்க்க
- பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு
# ஞாழல்


**ஞாழல் மரம்**, **பொன்னாவரசு** அல்லது **புலிநகக் கொன்றை** (ஆங்கிலத்தில் *tigerclaw tree*; *Cassia Sophera* / *Senna sophera*) என்னும் பெயர் கொண்டு விளங்குகிறது. இதன் பூக்கள் ஐயவி என்னும் வெண்சிறு கடுகு போல் இருக்கும்.  

எல்லா நிலங்களிலும் பூக்கும் என்றாலும் நெய்தல் நிலத்தில் மிகுதி.  
:கானலில் பூக்கும்.  
:மணிபல்லவத்தீவில் கடலோரம் இருந்த இலஞ்சியில் ஞாழலும் பூத்திருந்தது  
:உடன் வளரும் மரங்கள் - செருந்தி புன்னை தாழை மா  

## நிறம்
இரு நிறங்களில் பூக்கும்  
:பொன்னிறத்தில் பூக்கும்., காதலன் பிரிவால் காதலி மேனியில் ஞாழல் பூப்போல பசப்பு தோன்றிற்றாம்  
:செந்நிற ஞாழலின் கிளைகள் கருநிறம் கொண்டவை. ஞாழல் ஏனோன்(சாமன்) நிறத்தில் (செந்நிறத்தில்) பூக்கும்,  

## மணம்
:ஞாழல் மணம் கமழும் நறுமலர்  

## சூடும் பூ
:குறிஞ்சிநில மகளிர் ஞாழல் மலர்க் கொத்தைக் கூந்தலில் சூடிக்கொள்வர்.  
:மகளிர் விரும்பிச் சூடுவதால் இதற்குக் ‘குமரிஞாழல்’ என்னும் பெயர் உண்டு.  
:இதனால் கன்னிஞாழல் என்னும் பெயரும் உண்டு. :மீனவர் நிலப்பூ ஞாழலையும், நீர்ப்பூ நீலத்தையும் தலையில் சூடிக்கொள்வர். ஞாழலையும், நெய்தலையும் சூடிக்கொள்வர்.  

## பூ விளக்கம்
ஞாழல் மலருக்குத் தரப்பட்டுள்ள அடைமொழிகள் ஞாழலின் தன்மையை உணர்த்துகின்றன.  
:சிறு வீ ஞாழல்  
:நறுவீ ஞாழல்  
:நறுமலர் ஞாழல்  
:பன்மாண் புதுவீ ஞாழல்  
:பசுநனை ஞாழல்  
:தண்ணிய கமழும் ஞாழல்  
:நனைமுதிர் ஞாழல் சினைமருள் திரள்வீ  
:இணர் ததை ஞாழல்  
:குவி இணர் ஞாழல்  
:தெரியிணர் ஞாழல்  

## பயன்பாடு
- ஞாழலால் தழையாடை புனைவர்.
- ஞாழல் மரத்தில் தாழைநார்க் கயிற்றில் ஊஞ்சல் ஆடினர்.
- கடலாடு மகளிர் ஞாழலைக் கொய்துகொண்டு சென்று விளையாடுவர்.
- ஞாழலில் கடற்காக்கைகள் கூடு கட்டும்.
- ஞாழல் சங்ககால மகளிர் குத்து விளையாடிய பூக்களில் ஒன்று.
- வையையாறு அடித்துக்கொண்டு வந்த மலர்களில் ஞாழலும் ஒன்று.

## இவற்றையும் காண்க
- சங்ககால மலர்கள்

## அடிக்குறிப்பு
# இரண்டாம் சீன-சப்பானியப் போர்



**இரண்டாம் சீன-சப்பானியப் போர்** (*Second Sino-Japanese War*, சூலை 7, 1937&nbsp;– செப்டம்பர் 9, 1945) என்பது சீனக் குடியரசுக்கும் சப்பானியப் பேரரசுக்கும் இடையில் இடம்பெற்ற போரைக் குறிக்கும். சூலை 1937ல், சப்பான், மார்கோ போலோ பாலம் சம்பவம் நடந்த பிறகு, சீனாவின் முந்தைய தலை நகரான பெய்ஜிங்கை கைப்பற்றியது.இந்நிலையில் 1937-இல் சியாங்கே ஷேக் கம்யூனிஸ்டுகளுடன் இணைந்து ஐக்கிய கூட்டமைப்பை உருவாக்கினார். இந்த சம்பவம் சப்பான் முழுமையான சீன ஆக்கிரமிப்பு நடவடிக்கை எடுக்க வித்திட்டது. இந்த நேரத்தில் விரைவாக செயல்பட்ட சோவியத் ஒன்றியம், சீனாவுக்கு தளவாடங்கள் வழங்கி உதவி செய்ய ஒப்பந்தம் செய்து கொண்டது. இதன் மூலம் சீன - செருமனி ஒத்துழைப்பு (1911 - 1941) முடிவுக்கு வந்தது. சீனப் போர்ப்படை தளபதி சங் கை செக் ஷாங்காய் நகரத்தை பாதுகாக்க ஜெர்மனியால் பயிற்றுவிக்கப்பட்ட தனது சிறந்த படைபிரிவை பயன்படுத்தியும் மூன்று மாதங்களுக்கு பிறகு ஷாங்காய் நகரம் ஜப்பானியர்கள் வசம் வீழ்ந்தது. ஜப்பானிய படைகள் சீனப்படைகளை பின்தள்ளி முன்னேறி டிசம்பர் 1937ல் தலைநகர் நாஞ்சிங்கை கைப்பற்றின. இதன்பின் நடந்த நாஞ்சிங் படுகொலை சம்பவத்தில் பல்லாயிரக்கணக்கான பொதுமக்களும் சரணடைந்த சீன வீரர்களும் கொல்லப்பட்டனர். பல்லாயிரக்கணக்கான சீனப்பெண்கள் ஜப்பானிய ராணுவ வீரர்களால் கற்பழிக்கப்பட்டனர்.  

ஜூன் 1938ல், சீன படைகள் ஜப்பானிய படைகளின் முன்னேற்றத்தை தடுக்க மஞ்சள் ஆற்றில் வெள்ளப்பெருக்கு ஏற்படுத்தின. இதன் மூலம் சீனப்படையினருக்கு வுஹன் (Wuhan) நகரத்தில் தற்காப்பு முயற்சிகள் எடுக்க சிறிது நேரம் கிடைத்தது. ஆனாலும் வுஹன் நகரம் அக்டோபர் மாதத்தில் ஜப்பானிய படையினரிடம் வீழ்ந்தது. ஜப்பானியர்கள் எதிர்பார்த்தது போல் இந்த வெற்றிகளால் சீனர்களின் எதிர்ப்பை முறியடிக்க முடியவில்லை. சீன அரசாங்கம் தனது இருப்பிடத்தை நாட்டின் உட்பகுதிக்கு மாற்றி அங்கிருந்து போரை தொடர்ந்தது.  

## பின்னணி

### முதலாவது சீன-சப்பானியப் போர்

இரண்டாம் சீன-சப்பானியப் போரின் தோற்றம் 1894–95 ஆம் ஆண்டுகளில் இடம்பெற்ற முதலாவது சீன-சப்பானியப் போரில் இருந்து ஏற்பட்டது. முதலாவது சீன-சப்பானியப் போரில் சிங் அரசமரபின் கீழ் இருந்த சீனா, சப்பானால் தோற்கடிக்கப்பட்டது. சிங் அரசமரபு உள்நாட்டு எழுச்சிகள் மற்றும் வெளிநாட்டு ஏகாதிபத்தியம் என்பவற்றின் காரணமாக வீழ்ச்சியின் விளிம்பில் காணப்பட்ட அதேவேளை சப்பான் நவீனமயமாக்கம் போன்ற பயனுள்ள நடவடிக்கைகளை மேற்கொண்டு ஒருபாரிய சக்தியாக உருவெடுத்தது.  

### சீனக் குடியரசு

சிங்காய் புரட்சியின் மூலம் சிங் அரசமரபின் ஆட்சி கவிழ்க்கப்பட்டு, சீனக் குடியரசானது 1912 ஆம் ஆண்டு நிறுவப்பட்டது. இருந்தபோதிலும், மத்திய அதிகாரம் சிதைவுற்றதுடன் குடியரசு அதிகாரம் பிராந்திய யுத்தப் பிரபுக்களினது என்று உள்ளானது. நாட்டை ஒன்றிணைத்தலும் ஏகாதிபத்தியத்தை முறியடித்தலும் மிகவும் தொலைவான வாய்ப்புடையனவாக இருந்தன. சில பிராந்திய யுத்தப் பிரபுக்கள் ஏனைய பிராந்திய யுத்தப் பிரபுக்களை வெளியேற்றும் நோக்குடன் பல்வேறு வெளிநாட்டு சக்திகளுடன் தாம் கூட்டுச்சேர்ந்துகொண்டனர். உதாரணமாக, மஞ்சூரியாவின் பிராந்திய யுத்தப் பிரபுவாகிய சாங் சுவோலின், இராணுவ மற்றும் பொருளாதார உதவியைப் பெறும் பொருட்டு, சப்பானியர்களுடன் வெளிப்படையாக ஒத்துழைத்தார்.  

### இருபத்தொரு கோரிக்கைகள்

1915 ஆம் ஆண்டு, சீனாவிடம் இருந்து அரசியல் மற்றும் வர்த்தக உரிமைகளை மேலும் பறிக்கும் பொருட்டு இருபத்தொரு கோரிக்கைகளைச் சப்பான் வெளியிட்டது.
# அகிலேஷ் யாதவ்



**அகிலேஷ் யாதவ் ** (Akhilesh Yadav, இந்தி: **अखिलेश यादव**) (பிறப்பு 1 சூலை 1973), ஓர் இந்திய அரசியல்வாதியும் உத்திரப் பிரதேசத்தின் கர்ஹாலின் சட்டமன்ற தொகுதியிலிருந்து தேர்ந்தெடுக்கப்பட்டுள்ள சட்டமன்ற உறுப்பினரும் ஆவார். சமாஜ்வாதி கட்சியின் தலைவர் முலாயம் சிங் யாதவின் மகனுமாவார்.  

2000ஆம் ஆண்டில் முதன்முறையாக கனுஜ் மக்களவைத்தொகுதியிலிருந்து நாடாளுமன்றத்தின் மக்களவைக்கு உறுப்பினராகத் தேர்ந்தெடுக்கப்பட்டார். இதே தொகுதியில் மீண்டும் 2004ஆம் ஆண்டிலும் 2009ஆம் ஆண்டிலும் போட்டியிட்டு வெற்றி பெற்றுள்ளார்..  

2012ஆம் ஆண்டில் நடந்த உத்தரப் பிரதேச சட்டப்பேரவைத் தேர்தல்களில் கட்சிப் பரப்புரைகளில் முன்னணியில் இருந்து தனது கட்சி ஆட்சியைப் பற்றிட துணை புரிந்துள்ளார்..  

மைசூர்ப் பல்கலைக்கழகத்தில் பொறியியல் இளநிலைப் பட்டத்தையும் சூழலியல் பொறியியலில் சிட்னி பல்கலைக்கழகத்திலிருந்து முதுநிலைப் பட்டத்தையும் பெற்றுள்ளார்.  

## 2012 உ. பி. சட்டப்பேரவை தேர்தல்கள்
2012ஆம் ஆண்டு உத்தரப் பிரதேசத் தேர்தல்களில் இவரது பரப்புரை தனித்தன்மையுடையதாக இருந்தது. ஈராழி மிதிவண்டியில் தேர்தல் சுற்றுப்பயணம் மேற்கொண்டதும் தனது குழுவில் தகவல்தொடர்பு தொழில்முறை வல்லுனரையும் வானொலித் தொகுப்பாளரையும் கொண்டிருந்ததும் இவரது ஆளுமையும் சமாஜ்வாதி கட்சி சட்டப்பேரவையின் 403 இடங்களில் 224 இடங்களைப் பிடிக்கக் காரணமாக அமைந்தது. தனிப்பெரும் கட்சியாக ஆட்சி அமைக்கக் காரணமாக அமைந்ததால் அகிலேஷ் தனது 38ஆவது அகவையில் *உத்தரப் பிரதேசத்தின் மிக இளமையான முதலமைச்சராக* பொறுப்பேற்கத் தேர்ந்தெடுக்கப்பட்டுள்ளார்.  

## வகித்தப் பதவிகள்
அகிலேசு யாதவ் உத்தரப்பிரதேச சட்டமன்ற உறுப்பினராக ஒரு முறையும் இந்திய மக்களவை உறுப்பினராக ஐந்து முறையும் தேர்ந்தெடுக்கப்பட்டுள்ளார்.  

| 1. | 2000 | 2004 | பதின்மூன்றாவது மக்களவை உறுப்பினர்-கன்னோஜ் மக்களவைத் தொகுதி (இடைத்தேர்தல்) | சமாஜ்வாதி கட்சி |
| --- | --- | --- | --- | --- |
| 2. | 2004 | 2009 | பதினான்காவது மக்களவை உறுப்பினர்-கன்னோஜ் மக்களவைத் தொகுதி | சமாஜ்வாதி கட்சி |
| 3. | 2009 | 2012 | பதினைந்தாவது மக்களவை உறுப்பினர்- கன்னோஜ் மக்களவைத் தொகுதி (பதவி விலகல் 2012-ல்) & பிரோசாபாத் மக்களவைத் தொகுதி (பதவி விலகல் 2009-ல்) | சமாஜ்வாதி கட்சி |
| 4. | 2012 | 2018 | மாநிலச் சட்டமன்ற மேலவை (முதல் முறை); உத்தரப்பிரதேசம்,
முதலமைச்சர் - உத்தரப் பிரதேச அரசு (2012–2017) | சமாஜ்வாதி கட்சி |
| 5. | 2019 | 2022 | இந்திய மக்களவை உறுப்பினர் (4வது முறை)-17வது மக்களவை - ஆசம்கர் மக்களவைத் தொகுதி (பதவி விலகல் 2022-ல்) | சமாஜ்வாதி கட்சி |
| 6. | 2022 | 12 சூன் 2024 | சட்டமன்ற உறுப்பினர் (முதல் முறை)-கர்கால் சட்டமன்றத் தொகுதி-
உத்தரப் பிரதேச சட்டப் பேரவை | சமாஜ்வாதி கட்சி |
| 7. | 2024 | 18வது மக்களவை உறுப்பினர் (5ஆவது முறை)-கன்னோஜ் மக்களவைத் தொகுதி | சமாஜ்வாதி கட்சி |  |

## நீக்கம்
இவரை 2016 ஆம் ஆண்டு திசம்பர் மாதம் 29ஆம் திகதி சமாஜ்வாதி கட்சியின் தலைவரும் இவரின் அப்பாவுமான முலாயம் சிங் யாதவ் கட்சியின் அடிப்படை உறுப்பினர் பதவியிலிருந்து ஆறு ஆண்டுகளுக்கு நீக்கினார். இதன் எதிரொலியாக சமாஜ்வாதி கட்சியின் தலைவர் பதவியை தானே எடுத்துக்கொண்டதாக  
மாநாடு நடத்தி அறிவித்து, முலாயம் சிங் இனிமேல் கட்சி ஆலோசகராக இருப்பர் என்று தெரிவித்தார்.
# கூகுள் பிளே



**கூகுள்பிளே** (*Google Play*) என்பது இலக்கமுறை தகவல்களை வழங்கும் ஒரு சேவையாகும். இது கூகிள் நிறுவனத்தால் வழங்கப்படுகிறது. இது ஆன்டிராய்டு பயன்பாடுகள், இசைக்கோப்புகள், புத்தகங்கள், திரைப்படங்கள், விளையாட்டுகள் போன்றவற்றை கொண்ட ஓர் இணையக் கடை ஆகும். மார்ச் 2012ல் கூகுள் தனது ஆன்டிராய்டு அங்காடியையும், இசைச் சேவையையும் இணைத்து கூகுள்பிளேவை ஆரம்பித்தது. 2017 ஆம் ஆண்டு புள்ளிவிவரப்படி, இத்தளத்தில் 35 இலட்சம் பதிவிறக்கங்கள் நடந்துள்ளன.
# எடை இழப்பு



**எடை இழப்பு ** (Weight loss), மருத்துவம், உடல்நலம் அல்லது உடல் நலத்தகுதி போன்ற துறைகள் சார்பில், மொத்த உடல் திண்மையில் ஏற்படும் இழப்பாகும். இது நீர்ம இழப்பினாலோ உடல் கொழுப்பு இழப்பினாலோ கொழுப்பிழையம் அல்லது எலும்புக் கனிமச் சேமிப்புகள், தசைத்திசுக்கள் மற்றும் பிற இழையங்களின் இழப்பினாலோ ஏற்படலாம். இந்த இழப்பு உள்ளிருக்கும் நோய் காரணமாக அறியாமலே ஏற்படலாம்; அல்லது தனது உடற் பருமனைக் குறைக்க மேற்கொள்ளும் முயற்சிகளால் ளள  
தெரிந்தும் ஏற்படலாம்.  

## தெரியாமல் ஏற்படும் எடை இழப்பு
புற்றுநோய், எய்ட்சு போன்ற மிகத் தீவிரமான நோய்கள் உட்பட பல நோய்களாலும் நிலைகளாலும் எடை இழப்பு ஒருவருக்குத் தெரியாமலே ஏற்படலாம்.  

முதலாம் வகை நீரிழிவு நோய் சிகிட்சையில் சரியாக கையாளப்படவிட்டால் குருதியோட்டத்தில் கூடுதலான சர்க்கரைச்சத்தும் குறைவான இன்சுலினும் இருக்கும். இது டிரைகிளிசரைடுகளை கொழுப்பிழையங்களிலிருந்து வெளியேற்றவும் தசைத்திசுக்களில் உள்ள அமினோ அமிலங்களை உடைக்கவும் தூண்டுகிறது. இதனால் கொழுப்பும் தசைத்திசுக்களும் ஒரே நேரத்தில் குறைய உடல் எடையில் கணிசமான இழப்பு ஏற்படுகிறது. மேலும் கொழுப்பு, தசைத்திசுக்களின் இழப்பன்றி நீரிழிவு நோய், சில மருந்துகள், சரியாக நீர்த்த உணவு அருந்தாமை போன்ற காரணங்களால் நீர்ம இழப்பும் ஏற்படுகிறது. இத்தகைய கொழுப்பு, தசைத்திசுக்களுடன் கூடிய நீர்ம இழப்பு *கெகேக்சியா* எனப்படும் உயிர்கொல்லி நோய்க்கு வழி வகுக்கலாம்.  

எச்.ஐ.வி போன்ற கிருமித்தொற்றுகள் வளர்சிதைமாற்றத்தை மாற்றி எடை இழப்பிற்கு காரணமாகின்றன.  

அதிதைராய்டியம் போன்ற இயக்குநீர்களின் குறைபாடுகளினாலும் எடை இழப்பு ஏற்படலாம்  

எடையைக் குறைக்க உதவும் மாத்திரைகள் மற்றும் டேப்லெட்டைப் பயன்படுத்த பெரும்பாலான மக்கள் முயற்சி செய்கிறார்கள், ஆனால் கடுமையான பக்க விளைவுகளை ஏற்படுத்தும்  

ஒருவருக்கு கடந்த மாதத்தில் 5%க்கும் கூடுதலான எடை இழப்பும் கடந்த ஆறு மாதங்களில் 10% எடை இழப்பும் கவலை அளிக்கும் நிலைகளைக் குறிக்கும் எல்லை மதிப்புகளாகும்.
# ஐயவி



**ஐயவி** என்பது கடுகின் வகைகளில் வெண்சிறுகடுகு ஆகும்.  

கருங்கடுகு (black mustard) (Brassica nigra), கேழ்க்கடுகு (brown Indian mustard) (B. juncea), and வெண்சிறு கடுகு (white mustard) (B. hirta/Sinapis alba). போன்றவை கடுகின் வகைகள்.  

கேழ்க்கடுகு (பழுப்புநிறக் கடுகு) இக்காலத்தில் தாளிக்கப் பயன்படுகிறது.  

வெண்சிறுகடுகு பழங்காலத்தில் பயன்படுத்தப்பட்ட பாங்கைச் சங்கநூல்கள் தெரிவிக்கின்றன.  

## ஐயவிப் பயிர்
:ஐயவி குறிஞ்சிநிலப் பயிர்களில் ஒன்று.  
:ஐயவி போல ஞாழல் மலர் பூக்கும்.  
### ஐயவி எண்ணெய்
எள் தரும் (நல்)எண்ணெய் போன்று ஐயவி எண்ணெய் தரும் வித்து.  
- குழந்தை பெற்ற தாயை ஐயவி பூசி நீராட்டுவர்.
- முழந்தையின் தலை முச்சியில் ஐயவி அப்புவர்
- குழந்தை பெற்ற தாய்க்கு ஐயவிப் புகை காட்டுவர்.
- இழவு வீட்டில் ஐயவி சிதறுவர்.
- முருகாற்றுப்படுக்கும் வீட்டு விழாவில் முருகாற்றுப்படுக்கும் பெண்ணின் மேல் எண்ணெயோடு கூடிய ஐயவியைத் தடவுவர்.
- போரின்போது சமாதான அடையாளமாக ஐயவி புகைப்பர்.
- தவம் செய்வோர் ஐயவிப் புகையைக் கைவிட்டது போலக் காதலன் தன்னைக் கைவிட்டான் என்கிறாள் ஒரு தலைவி.
- அரண்மனை மதில் கதவு எளிதாகச் சுழல ஐயவி எண்ணெய் அப்பியிருந்தனர்.

## ஐயவித் தாழ்மரம்
- கோட்டைக் கதவை மூடித் தாழ்பாள் போடும் மரத்தை ஐயவி என்றனர். எண்ணெய் தரும் ஐயவியிலிருந்து இதனை வேறுபடுத்திக் காடப் ‘பூணா-ஐயவி’ எனத் தெளிவாக்கம் தந்தனர்.
- இந்த ஐயவித் தாழ்மரத்தைத் திறக்க வில்விசைப் பொறி அமைத்திருந்தனர்.

## ஆரல்மீன் முட்டை
:ஆரல்மீன் முட்டையையும் ஐயவி என்றனர். (இதனை அக்காலத்தில் எண்ணெய் எடுக்கப்பட்ட மீன் எனலாம்) கொக்குக் குஞ்சுகள் ஆரல் ஈன்ற ஐயவி முட்டையையும், இறால் ஈன்ற பிள்ளைகளையும் இரையாக உண்ணும்.
# ஆலங்கட்டி மழை



**ஆலங்கட்டி மழை ** (*hail*) வானத்திலிருந்து விழும் திடநிலைப் பொழிவாகும். பந்துகளாகவோ ஒழுங்கற்ற உருண்டைகளாகவோ உள்ள பனிக்கட்டிகளான இவற்றை **ஆலங்கட்டி** என்கிறோம். இவை 5 மற்றும் 200 மில்லி மீட்டர்கள் (0.20 மற்றும் 7.87 அங்குலம்) விட்டமுடையவையாக உள்ளன. வானிலை அறிக்கைகளில் (மெடார்) 5 மிமீ (0.20 அங்குலம்) க்கும் மேலுள்ளவை **GR** என்றும் சிறிய ஆலங்கட்டிகளும் பனிக்கற்களும் **GS** என்றும் குறிப்பிடப்படுகின்றன. பெரும்பான்மையான இடிமழைகளில் ஆலங்கட்டிகள் அடங்கியிருக்கும். இது இடி மேகங்களில் உருவாகின்றது. இவ்வாறு உருவாக சூடான காற்று இடி மேகங்களுடன் விரைவாக மேலெழுகையும் குறைந்த உயரத்திலேயே குளிர்விக்கும் தன்மையும் தேவையாகும். இவை அடிக்கடி நிலப்பகுதிகளின் உள்புறங்களில் புவியின் இடைப்பட்ட உயரங்களிலும் வெப்ப மண்டலங்களில் உயர்ந்த உயரங்களிலும் ஏற்படுகின்றன.  

வானத்திலிருந்து பனி மழை  பெய்வதற்கு "சூடோமோனாஸ் சிரஞ்சி"  என்ற பனித்துகள்களை உண்டாக்கும்  பாக்டீரியாவும் ஒரு காரணமாகும் என சில ஆய்வறிக்கைகள் கூறுகின்றன  

வானிலை செயற்கைக் கோள்களின் மூலமும் வானிலை ரேடார் ஒளிப்படங்களிலிருந்தும் ஆலங்கட்டி மழை வாய்ப்புள்ள மேகங்களை கண்டறியலாம். அளவில் பெரிதான ஆலங்கட்டிகள் மிக விரைவாக கீழே விழுகின்றன. இவற்றின் விரைவு உருகும் தன்மை, காற்றுடன் உரசல், மழையுடனான மற்றும் பிற ஆலங்கட்டிகளுடனான தாக்கம் ஆகியனவற்றால் குறைக்கப்படுகிறது. மனிதர்களுக்கும் சொத்துக்களுக்கும், குறிப்பாக பயிர்வகைகளுக்கு, சேதம் விளைவிக்கின்ற அளவிலான ஆலங்கட்டி மழைக்கான முன்னறிவிப்புகள் வெளியிடப்படுகின்றன.
# லாரன்ஸ் ஒப் அரேபியா (திரைப்படம்)


***லாரன்ஸ் ஒப் அரேபியா (Lawrence of Arabia)*** 1962 இல் வெளியான அமெரிக்க திரைப்படமாகும். சாம் ஸ்பீகள் ஆல் தயாரிக்கப்பட்டு டேவிட் லீன் ஆல் இயக்கப்பட்டது. பீட்டர் டூல், அலெக் கின்னஸ், அந்தோணி குவின், ஜாக ஹாக்கின்ஸ், ஓமர் ஷரிப் ஆகியோர் நடித்துள்ளனர். இத்திரைப்படம் பத்து அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஏழு அகாதமி விருதுகளை வென்றது.  

## விருதுகள்
### அகாதமி விருதுகள்
#### வென்றவை
- சிறந்த கலை இயக்கத்திற்கான அகாதமி விருது
- சிறந்த ஒளிப்பதிவிர்கான அகாதமி விருது
- சிறந்த இயக்குனருக்கான அகாதமி விருது
- சிறந்த திரை இயக்கத்திற்கான அகாதமி விருது
- சிறந்த அசல் இசைக்கான அகாதமி விருது
- சிறந்த திரைப்படத்திற்கான அகாதமி விருது
- சிறந்த இசைக்கான அகாதமி விருது

#### பரிந்துரைக்கப்பட்டவை
- சிறந்த நடிகருக்கான அகாதமி விருது
- சிறந்த துணை நடிகருக்கான அகாதமி விருது
- சிறந்த தழுவிய திரைக்கதைக்கான அகாதமி விருது
# சிரிக்கும் கூக்கபரா



**சிரிக்கும் கூக்கபரா** (*Laughing Kookaburra*; *dacelo novaeguineae*) மரங்கொத்தி குடும்பத்திலுள்ள ஒரு முதுகுநாணிப் பறவையாகும். இதன் தாயகம் கிழக்கு ஆஸ்திரேலியா ஆகும். இது நியூசிலாந்து, டாஸ்மேனியா, மேற்கு ஆஸ்திரேலியா போன்ற இடங்களில் அறிமுகப்படுத்தப்பட்டது. ஆண் பெண் இரண்டுமே சிறகுகளின் தோற்றத்தில் ஒன்று போலவே இருக்கும். இவற்றின் நிறம் பொதுவாக பழுப்பாகவும் வெண்மையாகவும் இருக்கும். கூக்கபரா சிற்றினத்தைச் சேர்ந்த இது இதன் சிரிப்பது போன்ற அழைப்பொலிக்கு (call) பெயர்பெற்றது.
# ராக்கி (திரைப்படம்)



***ராக்கி (Rocky)*** 1976 இல் வெளியான அமெரிக்க விளையாட்டு நாடகத் திரைப்படமாகும். ராபர்ட் சார்ட்டாப், இரவின் விங்க்லர் ஆகியோரால் தயாரித்து ஜான் அவில்ட்சன் ஆல் இயக்கப்பட்டது. சில்வெஸ்டர் ஸ்டாலோன், பர்கஸ் மெரிடித், தாலியா ஷியர், பர்ட் யங், கார்ல் வேதர்ஸ் ஆகியோர் நடித்துள்ளனர். இத்திரைப்படம் பத்து அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து மூன்று அகாதமி விருதுகளை வென்றது.
# விக்டோரியா காலம்

**விக்டோரியா காலம்** என்பது இங்கிலாந்து வரலாற்றில் விக்டோரியா மகாராணி ஆட்சிபுரிந்த 20 ஜூன் 1837 முதல், 22 ஜனவரி 1901 அவர் இறந்ததையடுத்து முடிவுக்கு வந்த கால இடைவெளியை குறிக்கிறது. இக்காலம் நீண்டகால சமாதானம், செழிப்பு, செம்மையான உணர்திறன், தேசிய சுய நம்பிக்கை ஆகியவற்றைக் கொண்டிருந்தது. சில அறிவியலாளர்கள் இக்காலத் தொடக்கத்தில் இருந்த உணர்திறன், அரசியல் கருத்துகள் என்பன 1832 சீர்திருத்த சட்டத்திற்கு வித்திட்டது என்பர்.  


## மக்கள் பெருக்கம்
உள்நாட்டில், அரசியல் தாராளமயமானது, படிப்படியாக அரசியல் சீர்திருத்தம், சமூக சீர்திருத்தம் மற்றும் உரிமையை விரிவுபடுத்துதல் ஆகியவற்றின் திசையில் பல மாற்றங்கள் இருந்தன. முன்னோடியில்லாத வகையில் மக்கள்தொகை மாற்றங்கள் இருந்தன: இங்கிலாந்து மற்றும் வேல்ஸின் மக்கள் தொகை 16.8 ஆக இரு மடங்காக அதிகரித்தது. மில்லியன் 1851 முதல் 30.5 வரை 1901 இல் மில்லியன், மற்றும் இசுக்கொட்லாந்தின் மக்கள்தொகை 2.8 இலிருந்து வேகமாக உயர்ந்தது மில்லியன் 1851 முதல் 4.4 வரை இருந்தது.. 1901 இல் மில்லியன். இருப்பினும், அயர்லாந்தின் மக்கள் தொகை 8.2 இலிருந்து கடுமையாகக் குறைந்தது 1841 இல் மில்லியன் முதல் 4.5 க்கும் குறைவாக 1901 ஆம் ஆண்டில் மில்லியன், பெரும்பாலும் குடியேற்றம் மற்றும் பெரும் பஞ்சம் காரணமாக. 1837 மற்றும் 1901 க்கு இடையில் சுமார் 15 மில்லியன் பேர் கிரேட் பிரிட்டனில் இருந்து குடியேறினர், பெரும்பாலும் அமெரிக்கா, கனடா, தென்னாப்பிரிக்கா, நியூசிலாந்து மற்றும் ஆஸ்திரேலியா போன்ற பகுதிகளில் குடியேறினர்.  

## அரசியல் மற்றும் இராஜதந்திர வரலாறு

### ஆரம்பம்
1832 ஆம் ஆண்டில், பல அரசியல் கிளர்ச்சிகளுக்குப் பிறகு, சீர்திருத்தச் சட்டம் மூன்றாவது முயற்சியில் நிறைவேற்றப்பட்டது. இந்த சட்டம் பல பெருநகர இடங்களை ரத்து செய்து, மற்றவர்களின் குடியேற்றத்தை உருவாக்கியது, அத்துடன் இங்கிலாந்து மற்றும் வேல்சுவின் உரிமையை விரிவுபடுத்தியது (ஒரு இசுகொட்டிசிய சீர்திருத்த சட்டம் மற்றும் ஐரிசுசீர்திருத்த சட்டம் எனத்தனித்தனியாக நிறைவேற்றப்பட்டது). 1835 மற்றும் 1836 ஆம் ஆண்டுகளில் சிறிய சீர்திருத்தங்கள் பின்பற்றப்பட்டன  

### இடையில்
1861 இல், இளவரசர் ஆல்பர்ட் இறந்தார்.  

1878 ஆம் ஆண்டில், பிரித்தன் பெர்லின் உடன்படிக்கையில் ஒரு முழுமையான சக்தியாக இருந்தது, இது உருமேனியா, செர்பியா மற்றும் மாண்டினீக்ரோ ஆகிய சுதந்திர நாடுகளுக்கு நியாயமான அங்கீகாரத்தை அளித்தது  

## சமூகம் மற்றும் கலாச்சாரம்
விக்டோரியன் சகாப்த அரசியலின் மைய அம்சம் சீர்திருத்தம் மற்றும் முன்னேற்றத்திற்கான தேடலாகும், இதில் தனிப்பட்ட ஆளுமை மற்றும் சமூகம் இரண்டுமே அடங்கும்.  
1790 களின் அடிமை எதிர்ப்பு இயக்கத்திலிருந்து தொடங்கி, சுவிசேஷ ஒழுக்கநெறிகள் அனைத்து குடும்ப உறுப்பினர்களின் தார்மீக உணர்ச்சிகளை மேம்படுத்துவதற்கும், தீவிரமான, நன்கு ஒழுங்கமைக்கப்பட்ட கிளர்ச்சி மற்றும் பிரச்சாரத்தின் மூலம் பொதுமக்களைச் சென்றடைவதற்கும் மிகவும் பயனுள்ள நுட்பங்களை உருவாக்கினர். சமூக தீமைகள் மற்றும் தனிப்பட்ட தவறான நடத்தைகளுக்கு எதிரான தனிப்பட்ட விரோதத்தை உற்சாகப்படுத்துவதில் அவர்கள் கவனம் செலுத்தினர்..
# கூல வகைகள்

பண்டைய இலக்கியங்களில் கீழ்காணும் 18 வகையான கூலங்கள் கூறப்பட்டுள்ளன.  

1. நெல்
1. வரகு
1. தினை
1. சாமை
1. இறுங்கு (சோளம்)
1. கேழ்வரகு
1. தோகை
1. புல்
1. கோதுமை
1. துவரை
1. பாசிப்பயிறு
1. உழுந்து
1. கொள்ளு
1. எள்
1. அவரை
1. மொச்சை
1. தட்டைப்பயறு
1. கடலை
# 2012 உத்தரப் பிரதேச சட்டமன்றத் தேர்தல் முடிவுகள்

நாட்டின் மிகப்பெரிய மாநிலமான உத்தரப் பிரதேசத்தில் மொத்தம் உள்ள 403 சட்டமன்றத் தொகுதிகளுக்கு தேர்தல் நடந்து அதன் முடிவுகள் மார்ச் 6, 2012இல் அறிவிக்கப்பட்டது அதன் விபரம் பின்வருமாறு:  

## 2012

| 1 | **பகுஜன் சமாஜ் கட்சி** | **80** |
| --- | --- | --- |
| 3 | **பாரதிய ஜனதா கட்சி** | **47** |
| 4 | **இந்திய தேசிய காங்கிரஸ்** | **28** |
| 5 | **இராஷ்டிரிய லோக் தளம்** | **9** |
| 6 | **மற்றவர்கள்** | **15** |
| **மெத்தம் ** | **403** | } |

உத்திரப் பிரதேசத்தின் 403 தொகுதிகளில் பெரும்பான்மைக்கு 202 தொகுதிகள் தேவை சமாச்சுவாதி கட்சி 224 தொகுதிகளில் வென்று தனி பெரும்பான்மையுடன் ஆட்சி அமைக்கிறது. இத்தேர்தலில் 69 முசுலிம்கள் சட்டமன்ற உறுப்பினர்களாக வெற்றிபெற்றுள்ளனர். அதில் மூவர் பெண்கள்.  

## 2007

| 1 | ** பகுஜன் சமாஜ் கட்சி** | 403 | **206** |
| --- | --- | --- | --- |
| 2 | **சமாஜ்வாதி கட்சி** | 393 | **97** |
| 3 | ** பாரதிய ஜனதா கட்சி** | 350 | **51** |
| 4 | **இந்திய தேசிய காங்கிரஸ்** | 393 | **22** |
| 5 | **ராஷ்ட்டிரீய லோக் தளம்** | 254 | **10** |
| 6 | **சுயேச்சை** | 258 | **9** |
| 7 | **ராஷ்ட்டிரீய லோக் தளம்** | 14 | **2** |
| 8 | **ஜனதா தளம் (மதச்சார்பற்ற)** | 16 | **1** |
| 8 | **உத்தபிதேஸ் பிரன்** | 54 | **1** |
| 8 | **ராஷ்ட்டிரீய சாபிமான் பார்டி** | 122 | **1** |
| 8 | **ஜன் மோர்சா** | 118 | **1** |
| 8 | **பாரதிய ஜன் சத்தி** | 66 | **1** |
| 8 | ** அகில பாரதிய லோக்டான்டிரிக் காங்கிரஸ் ** | 2 | **1** |
| - | **மெத்தம் ** | **403** | } |

## இதனையும் பார்க்கவும்
உத்தரப் பிரதேச சட்டமன்றத் தேர்தல், 2012
# 2012 உத்தராகண்ட சட்டப் பேரவைத் தேர்தல்

உத்தராகண்டா மாநிலத்தில் மொத்தம் உள்ள 70 சட்டமன்ற தொகுதிகளுக்கு தேர்தல் நடந்து அதன் முடிவுகள் மார்ச்சு 6 ஆம் தேதி 2012 ஆம் ஆண்டு அறிவிக்கப்பட்டது.  

## உத்தராகண்ட தேர்தலின் முடிவுகள் 2012

| 1 | '''பாஜக | **31** |
| --- | --- | --- |
| 2 | '''காங்கிரசு | **32** |
| 3 | ''' பகுஜன் சமாஜ் கட்சி | **3** |
| 4 | '''மற்றவர்கள் | **4** |
| **மொத்தம் ** | 70''' | } |

உத்திராகண்டத்தின் 70 தொகுதிகளில் பெரும்பான்மைக்கு 36 தொகுதிகள் தேவை, காங்கிரசு 32 தொகுதிகளிலும் பாஜக 31 தொகுதிகளிலும் வென்றதால் ஆட்சி அமைப்பதில் இழுபறி ஏற்பட்டது.  

## உத்தராகண்டம் தேர்தலின் முடிவுகள் 2007

| 1 | **பாரதீய ஜனதாக் கட்சி** | 69 | **34** |  |
| --- | --- | --- | --- | --- |
| - | 4 | **உத்தர்கந்த் கிராந்தி தளம்** | 61 | **3** |
| 4 | **சுயேச்சை** | 240 | **3** |  |
| 2 | **இந்திய தேசிய காங்கிரஸ்** | 69 | **21** |  |
| 3 | **சமாஜ்வாதி கட்சி** | 69 | **8** |  |
| **மொத்தம் ** | **69/70** | } |  |  |
# ஆசம்கர் மாவட்டம்


**ஆசம்கர் மாவட்டம்** (, ) இந்தியாவின் உத்தரப்பிரதேச மாநிலத்தில் உள்ள மாவட்டங்களில் ஒன்று. இதன் தலைநகரான ஆசம்கர் நகரின் பெயரால் இம்மாவட்டம் ஆசம்கர் மாவட்டம் எனப் பெயர்பெற்றது.  
## பொருளாதாரம்
2006ல் பஞ்சாயத்து ராஜ் அமைச்சகம் ஆசம்கர் மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது.  
## மொழிகள்
பீகாரி மொழிக்குடும்பத்தில் 40 000 000 பேர்கள் பேசக்கூடிய போஜ்புரி மொழியானது ஆசம்கர் மாவட்டத்தில் உள்ள மக்களால் அதிகமாக பேசப்படுகிறது.  
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ஆசம்கர் மாவட்டத்தின் மொத்த மக்கட்தொகை 4,616,509. இது தோராயமாக பொசுனியா எர்செகோவினா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 30வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் ஆசம்கர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.17%. ஆசம்கர் மாவட்டத்தின் பாலின விகிதப்படி 1000 ஆண்களுக்கு 1017 பெண்கள் உள்ளனர். மேலும் ஆசம்கர் மாவட்ட மக்களின் கல்வியறிவு விகிதம் 72.69%.
# பஞ்சாப் சட்டசபைத் தேர்தல் முடிவுகள், 2012

பஞ்சாப் மாநிலத்தில் மொத்தம் உள்ள 117 சட்டமன்றத் தொகுதிகளுக்கு தேர்தல் நடந்து அதன் முடிவுகள் மார்ச்சி 6 ஆம் தேதி 2012 ஆம் ஆண்டு அறிவிக்கப்பட்டது அதன் விபரம் வருமாறு  

## பஞ்சாப் தேர்தலின் முடிவுகள், 2012
| 1 | '''அகாலி தளம் | **56** |  |
| --- | --- | --- | --- |
| - | 3 | '''பாஜக | **12** |
| 2 | '''இந்திய தேசிய காங்கிரஸ் | **46** |  |
| 4 | '''மற்றவர்கள் | **3** |  |
| '''மொத்தம் | **117** | } |  |

பஞ்சாபின் 117 தொகுதிகளில் பெரும்பான்மைக்கு 59 தொகுதிகள் தேவை , அகாலி தளம் 56 தொகுதிகளிலும் அதன் கூட்டணி கட்சியான பாஜக 12 தொகுதிகளிலும் வென்றுள்ளன. காங்கிரசு 46 தொகுதிகளில் வென்றுள்ளது.  

## பஞ்சாப் தேர்தலின் முடிவுகள் 2007
| 1 | **சிரோமணி அகாலி தளம் ** | 93 | **48** |  |
| --- | --- | --- | --- | --- |
| - | 3 | **பாரதீய ஜனதாக் கட்சி** | 23 | **19** |
| 2 | **இந்திய தேசிய காங்கிரஸ்** | 116 | **44** |  |
| 4 | **சுயேச்சை** | 431 | **5** |  |
| **மொத்தம் ** | **116/117** | } |  |  |
# 2012 மணிப்பூர் சட்டப் பேரவைத் தேர்தல்



**2012 மணிப்பூர் சட்டப் பேரவைத் தேர்தல்** (*2012 Manipur Legislative Assembly election*) இந்திய மாநிலமான மணிப்பூரில் பெப்ரவரி-மார்ச் 2012 இல் மணிப்பூர் சட்டப் பேரவைக்கு 60 உறுப்பினர்களைத் தேர்ந்தெடுப்பதற்காக நடைபெற்றது.  

## முடிவுகள்

79.19% வாக்குகள் பதிவாகின. காங்கிரசு பெரும்பான்மையான இடங்களில் வெற்றி பெற்றது. பதவியில் இருந்த முதலமைச்சர் ஓக்ரம் இபோபி சிங் மீண்டும் அப்பதவிக்கு தேர்ந்தெடுக்கப்பட்டார்.  

2014 இல், மணிப்பூர் மாநில காங்கிரசு கட்சி (MSCP) இந்திய தேசிய காங்கிரசுடன் இணைந்தது, இது இ.தே.கா. ச.பே.உ.களின் எண்ணிக்கையை 47 ஆக உயர்த்தியது.  

**← 2012 மணிப்பூர் சட்டப் பேரவைத் தேர்தல் முடிவுகளின் சுருக்கம் →**

| கட்சிகள் மற்றும் கூட்டணிகள் | பிரபலமான வாக்கு | இடங்கள் |  |  |
| --- | --- | --- | --- | --- |
| இந்திய தேசிய காங்கிரசு (INC) | 592,566 | 42.4 | 42 | 12 |
| அகில இந்திய திரிணாமுல் காங்கிரசு (AITC) | 237,517 | 17.0 | 7 | 7 |
| மணிப்பூர் மாநில காங்கிரசு கட்சி (MSCP) | 117,170 | 8.4 | 5 | 5 |
| நாகா மக்களின் முன்னணி (NPF) | 104,793 | 7.2 | 4 | 4 |
| தேசியவாத காங்கிரசு கட்சி (NCP) | 100,986 | 7.2 | 1 | 4 |
| இந்தியப் பொதுவுடைமைக் கட்சி (CPI) | 80,798 | 5.8 | 0 | 4 |
| மணிப்பூர் மக்கள் கட்சி (MPP) | 55,975 | 4.0 | 0 | 5 |
| தேசிய மக்கள் கட்சி (NPP) | 17,301 | 1.2 | 0 | 3 |
| இலோக் சனசக்தி கட்சி (LJP) | 7,727 | 0.6 | 1 | 1 |
| இராச்டிரிய சனதா தளம் (RJD) | 0 | 3 |  |  |
| சுயேச்சை | 46,023 | 3.3 | 0 | 10 |
| மொத்தம் | 100.00 | 60 | ±0 |  |
# 2012 கோவா சட்டப் பேரவைத் தேர்தல்

கோவா மாநிலத்தில் மொத்தம் உள்ள 40 சட்டமன்ற தொகுதிகளுக்கு தேர்தல் மார்ச்சு 03இல் நடத்தப்பட்டு மார்ச்சு 06இல் வாக்கு எண்ணப்பட்டு முடிவுகள் அறிவிக்கப்பட்டன.  

## கோவா தேர்தலின் முடிவுகள், 2012

| 1 | '''பாஜக | **21** |
| --- | --- | --- |
| 2 | '''காங்கிரசு | **9** |
| 3 | '''மகாராட்டிரவாடி கோமந்த கட்சி (எம்ஜிபி) | **3** |
| 4 | '''மற்றவர்கள் | **7** |
| '''மொத்தம் | **40** | } |

கோவாவின் 40 தொகுதிகளில் பெரும்பான்மைக்கு 21 தொகுதிகள் தேவை, பாஜக 21 தொகுதிகளில் வென்றது. அதன் கூட்டணி கட்சிகள் 3 தொகுதிகளில் வென்றன.  

## கோவா தேர்தலின் முடிவுகள்2007

| 1 | **காங்கிரசு** | 32 | **16** |
| --- | --- | --- | --- |
| 2 | **நேசனல் காங்கிரஸ் பார்ட்டி** | 6 | **3** |
| 3 | **சேவ் கோவா ** | 17 | **2** |
| 4 | **பாஜக** | 33 | **14** |
| 5 | **மகாராட்டிரவாடி கோமந்த கட்சி (எம்ஜிபி)** | 26 | **2** |
| 6 | **யுனைட்ட்ட கோமன் டெமாக்ரடிக் பார்ட்டி** | 11 | **1** |
| 7 | **சுயோச்சை** | 49 | **2** |
| **மொத்தம் ** | **40** | } |  |
# நிலத்தாமரை

நிலத்**தாமரை** என்பது மருந்து செய்ய உதவும் செடியினங்களில் ஒன்று.  

இதில் முள் இருப்பதால் இதனைச் சங்கநூல் குறிஞ்சிப்பாட்டு 'முட்டாட்டாமரை' (முள் தாள் தாமரை) எனக் குறிப்பிடுகிறது.  

நீரில் பூக்கும் தாமரை வேறு.  
## இவற்றையும் காண்க
:சங்ககால மலர்கள்  
## அடிக்குறிப்பு
# லாம்டா


லாம்டா (uppercase **Λ**, lowercase **λ**; கிரேக்கம்|Λάμβδα அல்லது Λάμδα) என்பது கிரேக்க மொழியின் பதினோராவது எழுத்து ஆகும். கிரேக்க எண்ணியலில் இதன் மதிப்பு முப்பது ஆகும். லாம்டா பினீசிய எழுத்தான லாமேட் என்கிற எழுத்து வடிவத்துடன் தொடர்புடையதாக கருதபடுகிறது. லத்தீன் எழுத்துக்கள் மற்றும் சிரில்லிக் எழுத்துக்கள் போன்ற மற்றைய வரிவடிவங்களில் இந்த லாம்டா பின்வருமாறு குறிப்பிடப்படுகிறது. லத்தீன் எழுத்துக்கள் - L, சிரில்லிக் எழுத்துக்கள் (Л, л). பண்டைய மொழியியல் இலக்கணத்தில் இது வித்தியாசமான ஒலியுடன் கூடியதாக இருக்கிறது. இதே எழுத்து கிரேக்க பழைய நடையில λάβδα என்று ஒலிக்கபடுகிறது. இதுவே நவீன கிரேக்கத்தில் Λάμδα, என்று ஒலிக்கிறது.  

பழைய கிரேக்க எழுத்து முறையில் இதன் வடிவமும் திசையமைவும் வேறுபடுகிறது. பெரும்பாலும் இரண்டு பெரிய கோடுகள் முக்கோண வடிவில் இணைந்தோ அல்லது ஒரு பெரிய கோடு மற்றொரு சிறிய கோட்டின் மீது சிந்து இருப்பது போன்றோ குறிக்கபடுகிறது.  

## குறியீடு
### பெரிய எழுத்து வடிவம் Λ
- லாம்டா என்பது கணக்கோட்பாட்டில் வெற்றுக்கணத்தை குறிக்க பயன்படுகிறது. <math>\varnothing</math> என்ற குறியீட்டின் மூலமும் குறிக்க படுகிறது.
- லாம்டாவனது இயற்பியலில் துணையணுவியலில் பயன்படுத்தப்படுகிறது.
- தர்க்க அடிக்கொள் முறைமையில் முதற்படி குறைப்பில் பயன்படுத்தப்படும் கணமாக உபயோகிக்கபடுகிறது.
- லாம்டா குறியீடு ஸ்பார்டா படையணிகளில் கேடயங்களில் பயன்படுத்தப்பட்டன.
- *வான் மாங்கோல்ட் ஃபங்க்ஷன்* எனப்படும் கணிதவியல் எண் கோட்பாடு முறையில் பயன்படுத்தப்படுகிறது.
- புள்ளியியலில் வில்க்ஸ் லாம்டாவானது மாறுபாட்டெண் பலவேறுபாட்டு பகுப்பாய்வுடன் ஒருசார்ந்த மாறிகளை ஒப்பிட பயன்படுத்தப்படுகிறது.
- அணி விரிவாக்கத்தின்பொழுது லாம்டாவனது அணிகளின் மூலைவிட்ட உறுப்புகளை குறிக்க பயன்படுகிறது.
- கணினியியலில் லாம்டா மெய்நிகர் நினைவாற்றலின் கணங்களினை கண்காணிக்க உபயோகபடுத்தபடுகிறது.
- படிக ஒளியியலில் அணிக்கோவை கால இடைவெளிகளை குறிப்பிட லாம்டா பயன்படுத்தபடுகிறது.
- லாம்டா மின்வேதியியலில் மின்பகுளியின் சமன கடத்துதிறனை குறிக்கபயன்படுகிறது.

### சிறிய எழுத்து λ
- λ வளர்ச்சி படிமுறைமையில் படிவளர்ச்சி தோற்றம்(μ) முதல் ஒவ்வொரு தலைமுறையின் தற்போதைய மொத்த எண்ணிக்கை தொகையை குறிக்கிறது.
- எந்தவொரு அலையின் அலைநீளத்தினை குறிக்க λ பயன்படுத்தப்படுகிறது. குறிப்பாக இயற்பியல்,மின்னணுவியல் மற்றும் கணிதவியல் வழங்கப்படுகிறது.
- கதிரியக்கம் மற்றும் அணுக்கருவியலில் பன்மடி சிதைவானது λ-வை வைத்து குறிக்கப்படுகிறது.
- λ நிகழ்தகவு கோட்பாட்டில் பாய்சான் பரவலில் உள்ளது போல நிகழ்வின் அடர்த்தியை நேர இடைவெளியுடன் குறிப்பிடுகிறது.
- கணிதக்கோட்பாட்டிலும் கணினியியலிலும் அனாமதேய செயலாற்றியினை அறிமுகம் செய்ய λ நுண்கணிதத்தின் மூலம் விளக்க உதவுகிறது.
- λ அனைத்துலக முறை அலகுகளில் பட்டியலிடப்படவில்லை. இருந்தாலும் இது (குறியீடு **λ**)அளவையியலில் ஒரு மைக்ரோலிட்டர்க்கும் (1 μL) அல்லது ஒரு கன மில்லிமீட்டர்க்கும் இணையாக அரிதாகவே ஒப்பிடப்படுகிறது.
# புரோடி சண்டை



**புரோடி சண்டை** (*Battle of Brody*) என்பது இரண்டாம் உலகப் போரின் கிழக்குப் போர்முனையில் சோவியத் படைகளுக்கும் நாசி ஜெர்மனியின் படைகளுக்கும் இடையே நடைபெற்ற ஒரு கவச படைமோதல். இது சோவியத் ஒன்றியத்தின் மீது ஜெர்மானியப் படையெடுப்பான பர்பரோசா நடவடிக்கையின் தொடக்ககட்ட சண்டைகளில் ஒன்றாகும்.  

இது டப்னா சண்டை, ரோவ்னி சண்டை, ரோவ்னி-டப்னா சண்டை போன்ற பெயர்களாலும் அழைக்கப்படுகிறது. சோவியத் ஒன்றியத்தின் மீது படையெடுத்த மூன்று ஜெர்மானிய ஆர்மி குரூப்புகளில் ஒன்றான தெற்கு ஆர்மி குரூப் உக்ரெய்னைத் தாக்கியது. அதன் ஒரு பகுதியான முதலாவது பான்சர் (கவச) பிரிவின் 48வது விசையூர்தி கோரும் சோவியத் 5வது மற்றும் 6வது ஆர்மிகளும் ஜூன் 22-30, 1941 காலகட்டத்தில் மோதின. இம்மோதல் உக்ரெய்னில் டப்னோ, லட்ஸ்க், புரோடி ஆகிய மூன்று நகரங்களுக்கு இடையேயிருந்த முக்கோணப் பகுதியில் நடைபெற்றது. சோவியத் டாங்குப் படைப்பிரிவுகள் ஜெர்மானிய டாங்குப் படைப்பிரிவுகளுக்குப் பெரும் சேதத்தை ஏற்படுத்தின. ஆனால் அவற்றின் முன்னேற்றத்தைத் தடுக்க முடியவில்லை. பர்பரோசா நடவடிக்கையின் முதல் கட்ட மோதல்களில் மிகவும் கடுமையானவற்றுள் இது ஒன்றாகும். அது வரை உலகில் நிகழ்திருந்த மாபெரும் டாங்கு மோதலாகவும் இது அமைந்தது.
# வார்ப்புரு:இந்தியக் குடியரசின் வரலாறு

**இந்திய விடுதலை இயக்கம் (1857–1947)**

| இந்தியப் பிரிவினை (1947) | align= |
| --- | --- |
| **விடுதலைக்குப் பின்பு** |  |
| இந்தியாவின் அரசியல் ஒருங்கிணைப்பு (1947–49) |  |
| மாநில மறுசீரமைப்புச் சட்டம் (1956) | align= |
| கூட்டுசேரா இயக்கம் (1956– ) |  |
| பசுமைப் புரட்சி (1970கள்) |  |
| இந்தியப் பாக்கித்தான் போர் |  |
| நெருக்கடி நிலை (1975–77) |  |
| இந்தியாவின் பொருளியல் தாராளமயமாக்கல் |  |
| 2020களில் இந்தியா |  |
| **இவற்றையும் காண்க** |  |
| இந்திய வரலாறு |  |
| தெற்காசிய வரலாறு |  |
| } |  |
# கனடாவில் தமிழ் நூல்கள் கொண்ட நூலகங்கள்

கனடாவில் தமிழ் நூல்கள் கொண்ட பொது நூலகங்கள் பல உண்டு. முழுமையாக தமிழ் நூல்களுக்கான நூலகம் அறிவகம் நூலகம் மட்டுமே ஆகும். தேடகம் நூலகம் 90 களில் இயங்கி இப்போது இயங்குவதில்லை. இவை தவிர தனிப்பட்ட ஆர்வலர்களிடம் தமிழ் நூல் சேகரிப்புகள் உண்டு.  

## தமிழ் நூலகங்கள்
- தேடகம் நூலகம் - 90 களில் வெலசிலி உடன் பாலிமன்ட் வீதியில் திறந்த வாசிப்பகமாக இயங்கியது
- அறிவகம் நூலகம்

## பொது நூலகங்களில் தமிழ் நூல்கள்
ரொறன்ரோ, மிசசாகா, பிறம்ப்டன், மொன்றியால் உட்பட்ட பல தமிழ் மக்கள் செறிவாக வாழும் நகர பொது நூலகங்களில் நூல்கள், இதழ்கள், ஒலிக் கோப்புக்கள், திரைப்படங்கள் ஆகியவை தமிழில் உள்ளன. 2009 இல் மிசசாகாவில் 4% இளையோர் ஆங்கிலத்துக்கு அடுத்ததாக தமிழில் நூல்களை வாசிப்பதாக ஒரு கருத்துக் கணிப்புக் கூறுகிறது.  

### ரொறன்ரோ
#### 1500 மேற்பட்ட ஆக்கங்களுடன்
- ஏசின்கோர்ட்- Agincourt
- அல்பேர்ட் காம்பெல் - Albert Campbell
- அல்பியன் - Albion
- பிறிடில்வுட் - Bridlewood
- பொரொவுசு கோல் - Burrows Hall
- சிடபிரே - Cedarbrae
- ஃபெயர்வியூ = Fairview
- ஃபிலமின்டொன் பார்க் - Flemingdon Park
- மல்வர்ன் - Malvern
- பார்க்டேல் - Parkdale
- பார்லிமன்ட் வீதி - Parliament Street
- செயின்ட். யேம்சு ரவுன் - St. James Town
- ரொறான்ரோ குறுப்புதவி நூலகம்
- வுட்சைட் இசுவயர் - Woodside Square

#### 750 - 1500 வரையான ஆக்கங்கள்
- புளோர்/கிளாட்சுரோன் - Bloor/Gladstone
- மோர்னிங்சைட் - Morningside

#### 750 குறைவான ஆக்கங்கள்
- Amesbury Park
- பென்டெயில் - Bendale
- டோவுச் ரோட் - Dawes Road
- டவுன்சுவியூ - Downsview
- எக்லிண்டன் இசுவயர் - Eglinton Square
- கோல்கவக் பார்க் - Goldhawk Park
- யேன்/செப்பேர்ட் - Jane/Sheppard
- கெனடி/எக்லிண்டன் - Kennedy/Eglinton
- மெரிவேல் - Maryvale
- மக்குருகோர் பார்க் - McGregor Park
- யோர் வுட்சு - York Woods
# சாலிசா பஞ்சம்



**சாலிசா பஞ்சம்** (*Chalisa famine*) 1783-84 காலகட்டத்தில் இந்தியத் துணைக்கண்டத்தைத் தாக்கிய ஒரு பெரும் பஞ்சம். அக்காலகட்டத்தில் நிகழ்ந்த எல் நீனோ பருவநிலை மாற்றத்தால் இப்பஞ்சம் ஏற்பட்டது. சாலீசா என்பதற்கு ”நாற்பதாவது ஆண்டின்” என்று பொருள். இந்தியில் “சாலீஸ்” என்றால் நாற்பது. இந்து சம்வத் நாட்காட்டியின் படி 1840 ஆம் ஆண்டு (1783) இப்பஞ்சம் நிகழ்ந்ததால் இப்பெயர் ஏற்பட்டது.  

வட இந்தியாவின் பல பகுதிகள் இப்பஞ்சத்தால் கடுமையாக பாதிக்கப்பட்டன. குறிப்பாக தில்லி, தற்கால உத்தரப் பிரதேசம், கிழக்கு பஞ்சாப், ராஜபுதானா, காஷ்மீர் போன்ற பகுதிகள் பாதிக்கபப்ட்டன. இவை அனைத்தும் இந்திய மன்னர்களின் ஆட்சியின் கீழிருந்தன. இதற்கு முந்தைய ஆண்டு (1782-83) தென்னிந்தியாவின் பல பகுதிகளைப் பஞ்சம் தாக்கியிருந்தது. பிரித்தானிய கிழக்கிந்திய நிறுவனத்தின் கட்டுப்பாட்டிலிருந்து சென்னை போன்ற பகுதிகளையும் ஐதர் அலியின் கட்டுப்பாட்டிலிருந்த மைசூர் அரசின் பல பகுதிகளையும் இப்பஞ்சம் தாக்கியது. இவ்விரு பஞ்சங்களால் ஒரு கோடியே பத்து லட்சம் மக்கள் மாண்டனர்.  

## மேலும் பார்க்க
- பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு
# வங்காளப் பஞ்சம், 1770

**வங்காளப் பஞ்சம், 1770** (*Bengal famine of 1770*), 1769-1783 காலகட்டத்தில் இந்தியாவின் வங்காளப் பகுதிகளைத் தாக்கிய ஒரு பெரும் பஞ்சம். கீழ் கங்கைச் சமவெளிப் பகுதிகளைத் (தற்கால மேற்கு வங்காளம், வங்காளதேசம், ஒரிசா மற்றும் பீகார்) பாதித்த இப்பஞ்சத்தால் ஏறத்தாழ ஒரு கோடி மக்கள் மாண்டனர்.  

18ம் நூற்றாண்டின் இரண்டாம் பகுதியில் பிளாசி மற்றும் புக்சார் சண்டைகளின் விளைவாக வங்காளம் பிரித்தானிய கிழக்கிந்திய கம்பனியின் ஆட்சியின் கீழ் வந்தது. தனது வருவாயைக் கூட்ட கிழக்கிந்திய நிறுவனம், நிலவரியினைக் கூட்டியது. மேலும் உணவுப் பயிர்களுக்கு பதில் அவுரி போன்ற பணப்பயிர்கள் பயிரிடலை ஊக்குவித்தது. 1768-69 இல் அரிசி விளைச்சல் குறைந்தது, கடும் வறட்சியும் நிலவியது. ஆனால் கம்பனி நிருவாகிகள் இதனை எதிர்கொள்ள எந்த நடவடிக்கையும் எடுக்கவில்லை. 1770 இல் இந்நிலை பெரும் பஞ்சமாக மாறி மக்கள் லட்சக்கணக்கில் மடியத்தொடங்கினர். பஞ்சத்தை சமாளிக்க கம்பனி நிருவாகம் நிவாரணப் பணிகளை மேற்கொள்ளவில்லை. ஏறத்தாழ பத்து லட்சம் பேர் பட்டினியால் மாண்டனர். வங்காளத்தின் மொத்த மக்கள் தொகையில் இது மூன்றில் ஒரு பங்காகும். 1770 ஆம் ஆண்டு நல்ல மழை பெய்து, அதிகமான விளைச்சல் ஏற்பட்டதால் பஞ்சத்தின் கடுமை குறைந்தது.  

## மேலும் பார்க்க
- பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு
# பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

இந்தியத் துணைக்கண்டத்தில் பிரித்தானியர் ஆட்சி நடைபெற்ற போது அங்கு நிகழ்ந்த பஞ்சங்கள் காலவரிசைப்படி இக்கட்டுரையில் பட்டியலிடப்பட்டுள்ளன. பிரித்தானியர் ஆட்சி காலம் 1765 முதல் 1947 வரை எனக் கொள்ளப்பட்டுள்ளது. இதில் பிரித்தானிய கிழக்கிந்திய நிறுவனம் இந்தியாவை ஆண்ட 1765-1857 காலகட்டம் கம்பெனி ஆட்சி எனப்படுகிறது. பிரித்தானியப் பேரரசு நேரடியாக இந்தியாவை ஆண்ட 1857-1947 காலகட்டம் பிரித்தானிய ஆட்சி எனப்படுகிறது.  

## காலக்கோடு
| ஆண்டு | பஞ்சத்தின் பெயர் | பிரித்தானிய ஆட்சிப் பகுதிகள் | இந்திய ஆட்சிப் பகுதிகள் / சமஸ்தானங்கள் | இறப்புகள் |
| --- | --- | --- | --- | --- |
| 1769&ndash;70 | வங்காளப் பஞ்சம், 1770 | பீகார், வடக்கு மற்றும் மத்திய வங்காளம் | 10 மில்லியன் (அப்போதைய வங்காள மக்கள்தொகையில் மூன்றில் ஒரு பங்கு). |  |
| 1782&ndash;83 | சென்னை நகரும் அதன் சுற்றுப்புறங்களும் | மைசூர் அரசு | கீழே காண்க. |  |
| 1783&ndash;84 | சாலிசா பஞ்சம் | டெல்லி, மேற்கு அவத், கிழக்கு பஞ்சாப், இராஜஸ்தான், மற்றும் காஷ்மீர் | 1782&ndash;84 காலகட்டத்தில் ஒரு கோடியே பத்து லட்சம் பேர் வரை மாண்டிருக்கலாம். |  |
| 1791&ndash;92 | மண்டையோடு பஞ்சம் | ஐதராபாத், தெற்கு மராட்டியப் பகுதிகள், தக்காணம், குஜராத் மற்றும் மேவார் | 1788&ndash;94 காலகட்டத்தில் ஒரு கோடியே பத்து லட்சம் பேர் வரை மாண்டிருக்கலாம். |  |
| 1837&ndash;38 | ஆக்ரா பஞ்சம், 1837–1838 | மத்திய தோவாப் மற்றும் வடமேற்கு மாகாணங்களின் யமுனா மாவட்டங்கள் | 800,000. |  |
| 1868&ndash;70 | 1869 ராஜபுதானா பஞ்சம் | ஆஜ்மெர், மேற்கு ஆக்ரா, கிழக்கு பஞ்சாப் | ராஜபுதானா | 1.5 மில்லியன் (மிகப்பெரும்பாலும் ராஜபுதானாவில்) |
| 1873&ndash;74 | பீகார் பஞ்சம், 1873–1874 | பீகார் | பஞ்சத்தினால் யாரும் இறக்கவில்லை |  |
| 1876&ndash;78 | சென்னை மாகாணப் பெரும் பஞ்சம், 1876-78 | சென்னை, மும்பை மாகாணங்கள் | மைசூர், ஐதராபாத் | அரசு கணிப்பு: 5.5 மில்லியன் (பிரித்தானிய ஆட்சிப்பகுதிகளில்). இந்திய ஆட்சிப்பகுதிகளுக்கு புள்ளிவிவரங்கள் இல்லை. பல்வேறு கணிப்புகள் 6.1-10.3 மில்லியன் மக்கள் மாண்டிருக்கலாம் என்கின்றன. |
| 1888&ndash;89 | கஞ்சம் மாவட்டம், ஒரிசா, வடக்கு பீகார் | கஞ்சம் மாவட்டத்தில் மட்டும் 150,000 |  |  |
| 1896&ndash;97 | இந்தியப் பஞ்சம், 1896–97 | வடக்கு மற்றும் கிழக்கு ராஜபுதானா, ஐதராபாத் | 5 மில்லியன் (பிரித்தானிய ஆட்சிப்பகுதிகளில்). |  |
| 1943&ndash;44 | 1943 வங்காளப் பஞ்சம் | வங்காளம் | பட்டினியால் 1.5 மில்லியன்; தொற்று நோய்ச் சாவுகளையும் சேர்த்து 3.5 மில்லியன். | } |
|}
# குறுக்கம் (இலக்கணம்)

தமிழ் இலக்கணத்தில், ஓர் எழுத்து தனக்கு உரிய மாத்திரை அளவில் இருந்து குறைந்து ஒலிக்கப்பெறுவது **குறுக்கம்** எனப்படும்.  

- குற்றியலுகரம் - உ அரை மாத்திரையாக ஒலித்தல்
- குற்றியலிகரம் - இ அரை மாத்திரையாக ஒலித்தல்
- ஐகாரக் குறுக்கம் - ஐ அரை மாத்திரையாக ஒலித்தல்
- ஔகாரக் குறுக்கம் - ஔ ஒன்றரை மாத்திரையாக ஒலித்தல்
- மகரக்குறுக்கம் - ம அரை மாத்திரையாக ஒலித்தல்
- ஆய்தக்குறுக்கம் - ஃ ஒலி தேய்து ஒலித்தல்
# மாண்டு

**மாண்டு** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.  

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), காகலி நிசாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  

| அவரோகணம்: | ஸ் நி<sub>3</sub> த<sub>2</sub> ப ம<sub>1</sub> க<sub>3</sub> ரி<sub>2</sub> ஸ | } |
| --- | --- | --- |

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இதை "ஔடவ சம்பூரண" இராகம் என்பர்.
# மந்தாரி

**மந்தாரி** இராகம் கருநாடக இசையில் பயன்படும் இராகங்களில் ஒன்றாகும். இது 51 ஆவது மேளகர்த்தா இராகமாகிய, "பிரம்ம" என்றழைக்கப்படும் 9 ஆவது சக்கரத்தின் 3 ஆவது மேளமாகிய காமவர்த்தனி இராகத்தின் ஜன்னிய இராகம் ஆகும்.  

## இலக்கணம்

| அவரோகணம்: | ஸ் நி<sub>3</sub> ப ம<sub>2</sub> க<sub>3</sub> ரி<sub>1</sub> ஸ | } |
| --- | --- | --- |

- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), அந்தர காந்தாரம் (க<sub>3</sub>), பிரதி மத்திமம் (ம<sub>2</sub>), பஞ்சமம், காகளி நிஷாதம் (நி<sub>3</sub>) ஆகிய சுரங்கள் வருகின்றன.
- இந்த இராகத்தில் தைவதம் வர்ஜம்.